
Nr. 4c-12/177/12.05.2021
BIROUL PERMANENT AL CAMEREI DEPUTAŢILOR

Alăturat, vă înaintăm raportul Comisiei pentru cultură, arte, mijloace de informare în masă, asupra Proiectului de Lege pentru ratificarea Convenției Consiliului Europei privind coproducția cinematografică (revizuită), deschisă spre semnare la Rotterdam, la 30 ianuarie 2017, semnată de România la Strasbourg, la 19 ianuarie 2021, transmis cu adresa nr.  PL - x  148 din 14 aprilie 2021 şi înregistrat la Comisie cu nr.4 c-12/177/15.04.2021.
	
	 PREŞEDINTE,

Iulian BULAI

r a p o r t

asupra Proiectului de Lege pentru ratificarea Convenției Consiliului Europei privind coproducția cinematografică (revizuită), deschisă spre semnare la Rotterdam, la 30 ianuarie 2017, semnată de România la Strasbourg, la 19 ianuarie 2021
         În conformitate cu prevederile art.94 și 115 alin. (1) din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă, a fost sesizată spre dezbatere, în procedură de urgență, cu Proiectul de Lege pentru ratificarea Convenției Consiliului Europei privind coproducția cinematografică (revizuită), deschisă spre semnare la Rotterdam, la 30 ianuarie 2017, semnată de România la Strasbourg, la 19 ianuarie 2021. 
Conform prevederilor art. 75 din Constituția României, republicată, și ale art. 91 din Regulamentului Camerei Deputaților, republicat, cu modificările și completările ulterioare, Camera Deputaților este prima Cameră sesizată.
La dezbaterea proiectului de lege s-au avut în vedere Avizele favorabile ale Consiliului Legislativ, Comisiei pentru politică externă și Comisiei juridice, de disciplină și imunități.

Proiectul de lege supus dezbaterii are ca obiect de reglementare ratificarea Convenţiei Consiliului Europei privind coproducţia cinematografică (revizuită), dechisă spre semnare la Rotterdam, la 30 ianuarie 2017, semnată de România la Strasbourg, la 19 ianuarie 2021. Convenţia conţine dispoziţii privind: promovarea şi dezvoltarea coproducţiei cinematografice la nivel internaţional, alinierea cadrului legal de participare a producătorilor români la coproducţiile cinematografice, încurajarea cooperării în domeniul producţiei cinematografice, sporirea diversităţii în domeniul cinematografiei, cu scopul de a realiza o mai mare unitate între statele participante, precum şi promovarea idealurilor şi principiilor comune care constituie moştenirea culturală împărtăşită, constituind, astfel, crearea unui dialog aprofundat pe bazele producţiei culturale prin intermediul cooperării culturale multilaterale în domeniul cinematografiei. Convenţia se aplică coproducţiilor care reunesc cel puţin trei coproducători stabiliţi în State Părţi ale Convenţiei, precum şi coproducţiilor care implică cel puţin trei coproducători stabiliţi în trei State Părţi diferite ale Convenţiei şi unul sau mai mulţi coproducători care nu sunt stabiliţi în aceste State Părţi
Proiectul de lege a fost dezbătut în şedinţa Comisiei din 11 mai 2021.
În conformitate cu prevederile art.55 din Regulamentul Camerei Deputaţilor, republicat la dezbateri a participat, în calitate de invitat, domnul Demeter Andas Istvan, secretar de stat în cadrul Ministerului Culturii. 
În urma examinării proiectului de lege și a opiniilor exprimate membrii Comisiei pentru cultură, arte, mijloace de informare în masă au hotărât, cu unanimitatea voturilor parlamentarilor prezenţi, să supună plenului Camerei Deputaților spre dezbatere și adoptare Proiectul de Lege pentru ratificarea Convenției Consiliului Europei privind coproducția cinematografică (revizuită), deschisă spre semnare la Rotterdam, la 30 ianuarie 2017, semnată de România la Strasbourg, la 19 ianuarie 2021, în forma prezentată de inițiator.
În raport cu obiectul de reglementare și conținutul său, proiectul de lege face parte din categoria legilor ordinare.
	                                                                                     PREŞEDINTE, 

                      Iulian BULAI                                               

